Document ID: 32002L0037

Id-Direttiva tal-Kummissjoni 2002/37KE
tat-3 ta’ Mejju 2002
li temenda d-Direttiva tal-Kunsill 91/414/KEE li tinkludi l-ethofumesate bħala sustanza attiva
(Test bir-relevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tpoġġija fis-suq ta’ prodotti ta’ protezzjoni tal-pjanti [1], kif l-aħħar emendata bid-Direttiva tal-Kummissjoni 2002/18/KE [2], u partikolarment fl-Artiklu 6 (1) tagħha,
Billi:
(1) Ir-Regolament tal-Kummissjoni (KEE) Nru 3600/92 tal-11 ta’ Diċembru 1992 li jistabbilixxi r-regoli dettaljati għall-implimentazzjoni ta’ l-ewwel stadju tal-programm ta’ xogħol li hemm referenza dwaru fl-Artikolu 8(2) tad-Direttiva tal-Kunsill 91/414/KEE li tikkonċerna t-tpoġġija fis-suq ta’ prodotti ta’ protezzjoni ta’ pjanti [3], kif l-aħħar emendata bir-Regolament (KE) Nru 2266/2000 [4], jipprovdi għall-adozzjoni ta’ lista ta’ sustanzi attivi ta’ prodotti ta’ protezzjoni tal-pjanti biex ikunu assessjati, b’ħarsa għall-inklużjoni futura tagħhom fl-Anness I tad-Direttiva 91/414/KEE Dik il-lista tinsab fir-Regolament tal-Kummissjoni (KE) Nru 933/94 tas-27 ta’ April 1994 li jistabbilixxi s-sustanzi attivi ta’ prodotti tal-protezzjoni tal-pjanti u li jinnomina r-rapporteur ta’ l-Istati Membri għall-implimentazzjoni tar-Regolament tal-Kummissjoni (KEE) Nru 3600/92 [5], kif l-aħħar emendat bir-Regolament (KE) Nru 2230/95 [6], u tinkludi l-ethofumesate.
(2) Għall-ethofumesate l-effetti fuq is-saħħa umana u l-ambjent ġew assessjati bi qbil mad-disposizzjonijiet stabbiliti fir-Regolament (KEE) Nru 3600/92 għal sensiela ta’ użi pproponuti min-notifikaturi. Bir-Regolament (KE) Nru 933/94, kif emendat bir-Regolament (KE) Nru 491/95/ [7], l-Isvezja kienet innominata bħala Stat Membru rapporteur. L-Isvezja ssottomettiet ir-rapporti u r-rakkomandazzjonijiet ta’ assessjar relevanti lejn il Kummissjoni fit-2 ta’ Ottubru 1998 bi qbil mal-Artikolu 7(1) (ċ) tar-Regolament (KEE) Nru 3600/92.
(3) Dan ir-rapport ta’ assessjar kien ġie rrivedut mill-Istati Membri u mill-Kummissjoni fi ħdan il-Kumitat Permanenti dwar il-Katina ta’ l-Ikel u s-Saħħa ta’ l-Annimali. L-analiżi kienet iffinalizzata fis-26 ta’ Frar 2002 fil-format tar-rapport analizzat tal-Kummissjoni għal ethofumesate.
(4) L-analiżi ma wriet l-ebda mistoqsijiet jew problemi, li kien jitolbu xi konsultazzjoni tal-Kumitat Xjentifiku dwar il-Pjanti.
(5) Minn eżamijiet varji li saru deher li l-prodotti ta’ protezzjoni tal-pjanti li fihom ethofumesate jistgħu jintalbu li jissodisfaw, b’mod ġenerali, il-ħtiġiet stabbiliti fl-Artikolu 5(1)(a) u (b) tad-Direttiva 91/414/KEE, partikolarment fir-rigward ta’ l-użi li kienu eżamanati u ddettaljati fir-rapport ta’ l-analiżi tal-Kummissjoni. Huwa għalhekk xieraq li jkun inkluż l-ethofumesate fl-Anness I ma’ dik id-Direttiva, biex ikun assigurat li fl-Istati Membri kollha jkunu jistgħu jingħataw awtorizzazzjonijiet ta’ prodotti ta’ protezzjoni tal-pjanti li fihom l-ethofumesate, bi qbil mad-disposizzjonijiet tad-Direttiva 91/414/KEE.
(6) Ir-rapport ta’ l-analiżi tal-Kummissjoni huwa meħtieġ għall-implimentazzjoni xierqa mill-Istati Membri, ta’ diversi sezzjonijiet ta’ prinċipji uniformi stabbiliti fid-Direttiva 91/414/KEE. Huwa, għalhekk, xieraq li jkun ipprovdut li r-rapport ta’ l-analiżi finali, għajr għall-informazzjoni kunfidenzjali, ikun aċċessibbli jew magħmul aċċessibbli mill-Istati Membri għall-konsultazzjoni minn xi partijiet interessati. Jekk ir-rapport ta’ l-analiżi jkun irid jiġi aġġornat biex jikkunsidra l-progressi tekniċi u xjentifiċi, il-kondizzjonijiet għall-inklużjoni tas-sustanza kkonċernata fl-Anness I tad-Direttiva 91/414/KEE għandhom ikunu emendati wkoll bi qbil ma’ dik id-Direttiva.
(7) Perijodu raġjonevoli għandu jitħalla jgħaddi qabel sustanza attiva tkun inkluża fl-Anness I biex jingħata permess lill-Istati Membri u lill-partijiet interessati biex jieħdu l-passi preparatorji meħtieġa.
(8) Wara l-inklużjoni, l-Istati Membri għandhom jingħataw perijodu raġjonevoli li fih jimplimentaw id-disposizzjonijiet tad-Direttiva 91/414/KEE fir-rigward ta’ prodotti ta’ protezzjoni tal-pjanti li fihom l-ethofumesate, u partikolarment, biex jirrevedu l-awtorizzazzjonijiet eżistenti bi qbil mad-disposizzjonijiet tad-Direttiva 91/414/KEE biex jassiguraw li l-kondizzjonijiet fir-rigward ta’ l-ethofumesate stabbiliti fl-Anness I tad-Direttiva 91/414/KEE ikunu sodisfatti. Perijodu itwal għandu jkun ipprovdut li fih dossier komplut għal kull prodott tal-protezzjoni tal-pjanti, li jissodisfa l-ħtiġiet ta’ l-Annessi II u III tad-Direttiva 91/414/KEE għandu jkun issottomess u li dak il-prodott għandu jkun evalwat mill-ġdid bi qbil mal-prinċipji uniformi stabbiliti fid-Direttiva 91/414/KEE.
(9) Huwa għalhekk meħtieġ li tkun emendata d-Direttiva 91/414/KEE kif xieraq.
(10) Il-miżuri li hemm provvediment dwarhom f’din id-Direttiva huma bi qbil ma’ l-opinjoni tal-Kumitat Permanenti tal-Katina ta’ l-Ikel u s-Saħħa ta’ l-Annimali,
ADOTTAT DIN ID-DIRETTIVA:
Artikolu 1
L-Anness I tad-Direttiva 91/414/KEE huwa hawnhekk emendat kif stabbilit fl-Anness ta’ din id-Direttiva.
Artikolu 2
L-Istati Membri għandhom iżommu aċċessabbli r-rapport ta’ l-analiżi għall-ethofumesate, għajr għall-informazzjoni kunfidenzjali fil-qofol ta’ dak li jfisser l-Artikolu 14 tad-Direttiva 91/414/KEE, għall-konsultazzjoni minn partijiet interessati jew għandhom jagħmluh aċċessibbli għalihom fuq talba speċifika.
Artikolu 3
L-Istati Membri għandhom jadottaw u jippubblikaw sal-31 ta’ Awissu 2003 l-aktar tard il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma’ din id-Direttiva. Għandhom jinfurmaw lill-Kummissjoni minnufih dwar dan.
Għandhom japplikaw dawk id-disposizzjonijiet mill-1 ta’ Settembru 2003.
Meta l-Istati Membri jadottaw dawk id-disposizzjonijiet, dawn għandhom ikollhom referenza għal din id-Direttiva jew għandhom jkunu akkumpanjati b’din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din it-tip ta’ referenza.
Artikolu 4
1. L-Istati Membri għandhom jirrevedu l-awtorizzazzjoni għal kull prodott tal-protezzjoni tal-pjanti li fih l-ethofumesate biex jassiguraw li l-kondizzjonijiet irrelatati ma’ l-ethofumesate stabbiliti fl-Anness I tad-Direttiva 91/414/KEE ikun hemm konformità magħhom. Meta meħtieġ, għandhom jemendaw jew jirtiraw l-awtorizzazzjoni bi qbil mad-Direttiva 91/414/KEE qabel l-1 ta’ Settembru 2003.
2. L-Istati Membri għandhom, għal kull prodott awtorizzat tal-protezzjoni tal-pjanti li fih l-ethofumesate jew bħala l-unika sustanza attiva jew bħala waħda minn diversi sustanzi attivi li kollha kienu elenkati fl-Anness I tad-Direttiva 91/414/KEE sal-1 ta’ Marzu 2003, jevalwaw mill-ġdid il-prodott bi qbil mal-prinċipji uniformi li hemm provvediment dwarhom fl-Anness VI tad-Direttiva 91/414/KEE, fuq il-bażi ta’ dossier li jissodisfa l-ħtiġiet ta’ l-Anness III tiegħu. Fuq il-bażi ta’ dik l-evalwazzjoni, għandhom jiddeterminaw jekk il-prodott jissodisfax il-kondizzjonijiet stabbiliti fl-Artikolu 4(1) (b), (ċ), (d) u (e) tad-Direttiva 91/414/KEE. Meta meħtieġ u sat-28 ta’ Frar 2007 l-aktar tard, għandhom jemendaw jew jirtiraw l-awtorizzazzjoni għal kull prodott bħal dan tal-protezzjoni ta’ pjanti.
Artikolu 5
Din id-Direttiva għandha tidħol fis-seħħ fl-1 ta’ Marzu 2003.
Artikolu 6
Din id-Direttiva hija indirizzata lill-Istati Membri.
Magħmula fi Brussel, fit-3 ta’ Mejju 2002.

Labels: 3
6